**Van Coke Kartel** je bio afrikanerski alternativni rock sastav iz Bellvillea, blizu Kaapstada, Južna Afrika.

Povijest sastava
----------------

Francois Van Coke i Wynand Myburgh iz Fokofpolisiekara su osnovali Van Coke Kartel sa bubnjarem Justinom Krugerom, koji je već uskakao u Fokofpolisiekar nakon ozljede bubnjara Jaca Ventera, nakon što je Fokofpolisiekar prešao u period pauze 2007. godine. Gitarista Jedd Kossew i bubnjar Jason Oosthuizen su se pridružili kao puni članovi 2010. godine. Ipak, 2014. godine, Jason Oosthuizen napušta sastav. Njihov novi bubnjar Dylan Hunt se priključio u siječnju 2014. godine.

Prvi album, nazvan po sastavu, izlazi u studenom 2007. godine i bio je ciljano jednostavniji od aktuelnog pomno aranžiranog Fokofpolisiekarovog albuma *Swanesang*. Ovo se donekle promijenilo kod sljedećeg albuma *Waaksaam en Wakker*, koji je sa raznim dodacima (Hammond orgulje, harmonika i cello) kao i jednom baladom na kraju više varirao. Trajanje ovih albuma od 30, odnosno 35 minuta kraće je od oba do tad objavljena Fokofpolisiekarova albuma.

U ožujku 2010. godine izlazi *Skop, Skiet en Donner*, treći album, koji je s dva *covera* (*Maniac* Michaela Sembella i *Cocaine* J. J. Calea, popularizovanog od strane Erica Claptona) po prvi put sadržao dvije pjesme na engleskom jeziku. Album završava sa tri akustične verzije pjesama sa oba albuma prethodnika, na kojima je Justin Kruger svirao bubnjeve, dok je na drugim numerama svirao Peach van Pletzen, koji je bio i producent, svirao druge instrumente i pomagao u aranžmanima. Opet su bili uključeni dodaci (npr. slide gitara i usna harmonika), a da se pritom sastav nije potpuno udaljio od svojih punkerskih korijena.

Sastav je do tad nastupao u južnoafričkim provincijama u kojima veliki postotak stanovništva govori afrikaans (Zapadni i Istočni Kaap, Slobodna Država i Gauteng (Pretoria)). Albume je producirala produkcijska kuća Fokofpolisiekara, Rhythm Records.

Laudo Liebenberg, pjevač i vodeći gitarist sastava aKing, još jednog sastava nasljednika Fokofpolisiekara (Hunter Kennedy, Jaco Venter), je gostovao na albumu *Skop, Skiet en Donner*.

Sastav je na ljeto 2013. godine imao turneju po Nizozemskoj sa Jackom Parowom i sastavom Bittereinder. Tijekom ove turneje su snimili glazbeni spot za *Môregloed*. Singlica je bila prva pjesma sa albuma *Bloed, Sweet & Trane*, koji je izašao u listopadu 2013. godine. Album je došao na prvo mjesto južnoafričke *iTunes* hit liste, i time je svrgnuo album *Bangerz* od Miley Cyrus sa trona.

Članovi sastava
---------------

* Francois "Van Coke" Badenhorst (2007 - 2017) – vokali i gitara
* Wynand Myburgh (2007 - 2017) – bass gitara
* Jedd Kossew (2010 - 2017) – vokali i gitara
* Dylan Hunt (2014 - 2017) – bubnjar
* Jason Oosthuizen (2010 - 2014) – bubnjar
* Justin Kruger (2007 - 2011) – bubnjar

Zapažena postignuća
-------------------

Van Coke Kartel je bio jedan od najuspješnijih *afrikaans rock* sastava u Južnoj Africi. Drugi album, *Waaksaam en Wakker*, dobio je SAMA nagradu *Najbolji afrikaans rock album*, za šta je njihov prvi album, nazvan po sastavu, bio nominiran prethodne godine. Nastupali su sa međunarodnim velikanima, kao što su Muse, Thirty Seconds to Mars, Korn, Chris Cornell, Good Charlotte, Billy Talent i Metallica. Također su imali međunarodnu turneju.

### Nagrade

| Godina | Nominirano djelo | Nagrada | Rezultat |
| --- | --- | --- | --- |
| *2011* | *Sastav* | MK Music Awards: Best Live Act | Osvojeno |
| *2012* | *Ondier Kom* | MK Music Awards: Best Group | Osvojeno |
| *Vir Almal* | MK Music Awards: Best Rock | Osvojeno |
| *Sastav* | MK Music Awards: Best Live Act | Osvojeno |
| *Ondier Kom* | MK Music Awards: Best SFX/ Animation | Nominacija |
| *2013* | *Tot Die Son Uitkom* | MK Music Awards: Best Video  | Osvojeno |
| *Dis 'n Land* | MK Music Awards: Best Group  | Osvojeno |
| *Dis 'n Land* | MK Music Awards: Best Rock  | Osvojeno |
| *2014* | *Bloed, Sweet & Trane* | SAMA Awards: Best Rock Album | Osvojeno |
| *Bloed, Sweet & Trane* | Ghoema Awards: Best Album  | Osvojeno |
| *Sastav* | Ghoema Awards: Best Group  | Osvojeno |
| *Sastav* | MK Music Awards:Best Afrikaans Group  | Osvojeno |

Diskografija
------------

* *Van Coke Kartel* (2007)(Rhythm Records/SELECT)
* *Waaksaam en Wakker* (2008)(Rhythm Records)
* *Skop, Skiet en Donner* (2010)(Rhythm Records)
* *Wie's Bang* (2011)(Rhythm Records)
* *Bloed, Sweet & Trane* (2013)(VCK Music)
* *Energie* (EP)(2015)(Permanent Record)

Izvori
------

1. ↑  „Van Coke Kartel official website". Arhivirano iz originala na datum 2011-04-14. Pristupljeno 2018-04-29.  (en)
2. ↑  *24.com:* „Van Coke Kartel: The Interview" Arhivirano 2008-08-15 na Wayback Machine-u (en)
3. ↑  Van Coke Kartel Facebook (en)
4. ↑  15th SA Music Award Winners – 2009 (en)
5. ↑  „Coke Fest 2008 official website". Arhivirano iz originala na datum 2011-11-27. Pristupljeno 2018-04-29.  (en)
6. ↑  „Billy Talent/Van Coke Kartel Sold Out". Arhivirano iz originala na datum 2010-08-17. Pristupljeno 2018-04-29.  (en)
7. ↑  „Van Coke Kartel set to tour London". Arhivirano iz originala na datum 2012-07-23. Pristupljeno 2018-04-29.  (en)
8. ↑  „MK Awards 2011: The winners". *Channel 24*.  (en)
9. 1 2 3  „MK Awards 2012: The winners". *Channel 24*.  (en)
10. ↑  „MK Awards 2012 nominees named". *Channel 24*.  (en)
11. 1 2 3 4 5 6  „MK Awards 2013: The winners". *Channel 24*.  (en)

Vanjske veze
------------

* vancokekartel.co.za Arhivirano 2011-04-12 na Wayback Machine-u - službena stranica (en)
* *Van Coke Kartel* MySpace profil (en)
* Voor ons stof word na YouTube
* Verdoof Vergiftig Verskoon My na YouTube

|  |  |
| --- | --- |
| Normativna kontrola Uredi na Wikidati | 
* MusicBrainz: bcb0ce50-537b-4901-992c-9576f024334f

 |